Масови нарушения при лекарските експертизи за инвалидност..
Масови нарушения при лекарските експертизи за инвалидност показва проверка на здравното министерство. При всяко десето решение на ТЕЛК уврежданията са умишлено завишени. В повече от половината от случаите се разкрива и обратната тенденция – пациентите са обещетявани за по-малко от реалните си болести. Това е първата проверка от 8 години на ТЕЛК-овете в страната, обявиха от ведомството.
Инспекцията потвърди мащаба на проблемите около ТЕЛК, за които се говори от години. В 33 от проверените комисии са установени системни нарушения.
Любомир Гайдов – зам.-министър на здравеопазването: “Може би ще се докаже скоро, че е налице неправомерно изразходне на средства за инвалидни пенсии от републиканския бюджет.”
Най-драстичната нередност според проверяващите е в Силистра. Там за едни и същи заболявания пациент получава сътветно 75 и 15 % инвалидност.
Въпреки това се оказва, че не винаги когато е установена измама, тя действително съществува. В конкретния случай пациентът страда от сърдечно заболяване, диабет и бъбречни проблеми. Според разпоредбите обаче, се държи сметка само за едно от заболяванията.
Васка Събева - Национален съвет за интеграция на хората с увреждания: "Човекът е с множесто заболявания и по този начин на него не му се отчита реалното състояние."
Пациенти и лекари настояват за промяна в законите, които регулират ТЕЛК. Лекарите обясниха ситуацията с ниското заплащане и некачествени инструкции за работа.
Д-р Пенка Георгиева – председател на дружеството на лекарите в ТЕЛК: “Никъде не е конкретизирано кога точно се дават 50, кога точно се дават 100%.”
Предвиждат се изненадващи и редовни проверки на ТЕЛК, обявиха от здравното ведомство. Според пациентите обаче без нормативни регулации заплахата от глоби ще принуди лекарите да признават по-малко болести на пациентите, за да не бъдат санкционирани.
Етикети: здравенюз, здравеопазване, здравна каса, Здравният министър, козметика, ТЕЛК, zdrave news, zdravenews